R1miljoen-skenking vir AMCU-stakingsfonds | Maroela Media
Stakende Amcu-lede staak al sedert 23 Januarie en het sedertdien nog nie 'n salaris of lone ontvang nie.
Die werkers wat nie staak nie, maar wat weens die staking nie kan werk nie, ontvang wel hul basiese salarisse, maar ontvang nie hul maandelikse produksiebonusse, wat 'n groot deel van hul totale vergoeding is, nie. Talle werknemers van maatskappye wat kontrakwerk by die myne doen of dienste aan die myne lewer, is sonder werk en inkomste omdat baie van die kontrakte opgeskort is.
Joseph Mathunjwa, Amcu se president, het aan die koerant The New Age gesê die Amcu Strike Fund is Maandag gestig. Die vakbond self het R1 miljoen geskenk, terwyl nagenoeg R50 000 deur beamptes en personeel van die vakbond geskenk is.
Die koerant het Woensdag berig sommige werkers het reeds hul vee en ander besittings verkoop om kos te kan koop. As die bedrag van R1 050 000 wat tans in die fonds is tussen die 25 000 stakers verdeel word, sal elke staker skaars R42 ontvang. Nagenoeg 80 000 lede staak.
Die vakbond het glo verskeie oorsese skenkers genader wat gewillig is om "duisende dollars" te skenk.
Amcu-lede staak by Lonmin, Anglo American Platinum (Amplats) en Impala Platinum (Implats). Hulle dring aan op 'n basiese intreevlaksalaris van R12 500 per maand. Amcu het die werkgewers se loonaanbod van 9% verwerp. Die maatskappye het op sy beurt Amcu se gewysigde eis, dat die R12 500 oor vier jaar behaal kan word, verwerp.
Intussen is voedingskemas by verskeie skole in Rustenburg begin, en moes verskeie besighede hul deure sluit weens die voortslepende staking. Misdaad het ook in die gebied die hoogte in geskiet.
Bronne: SAPA / Maroela Media verslaggewers
Man doodgery toe hy van aanvaller vlug
Dit is lekker, ons staak, kry nie geld nie, dan soek ons skenkings. Ek dink die vakbond wat die stakings aanmoedig moet vir hierdie mense sorg. Hoekom moet van die publiek verwag word wat hard vir hulle geld werk om skenkings te maak, ons het hulle nie aangesê om te staak nie. As ek nie werk nie kan ek nie vir my gesin sorg nie, ek MOET werk. Ek dink net hierdie hele saak is onregverdig, dit sal hulle net aanmoedig om te staak en besighede skade aandoen en dan verwag ander moet vir hulle kos gee. Die Bybel sê… Lees meer »
Baie blankes werk nie eers vir R5000 maar is tevred dis beter as niks betaal huis koop kos hoor jy dat hulle kla nee kry vir julle as n mens te sleg is om te werk niks val uit die Hemel uit nie en niks is verniet
Ek verstaan dat nie al die werkers aan die strike wil deelneem en sukkel nou maar wat van die mense wat nie direk met die myn te doen het maar ook hul besighede moes sluit oor dit so stil is? Wie skenk geld vir hulle? Hulle – AMCU besef nie hoe raak die staking almal hier in rustenburg nie! En nie almal is so bevoorreg om skenkings te ontvang! Dis alles so onnodig.